stanford-oval/wikipedia huggingface dataset:
צ'רליסון בנסחופ
קריירה בינלאומית

בשנת 2010 בנסחופ ערך הופעה אחת במדי נבחרת הולנד בכדורגל עד גיל 21, בה הבקיע שער. בהמשך השתייך בנסחופ לנבחרת קוראסאו.
ז'לקו רזנטוביץ'

| --- | --- |

ז'לקו "ארקאן" רז'נטוביץ', בפני משמר המתנדבים הסרבי ("הטיגריסים של ארקאן").  תמונה זו מוצגת בוויקיפדיה בשימוש הוגן. נשמח להחליפה בתמונה חופשית.
 לידה:  17 באפריל 1952 יוגוסלביה יוגוסלביה
 פטירה:  15 בינואר 2000 (בגיל 47) בלגרד, הרפובליקה הפדרלית של יוגוסלביה 
 מקום קבורה:  בית הקברות החדש של בלגרד 
 מדינה:  הרפובליקה הפדרלית של יוגוסלביה, הרפובליקה הפדרלית הסוציאליסטית של יוגוסלביה 
 כינוי:  ארקאן
 בן או בת זוג:  צ'כה (19 בפברואר 1995–15 בינואר 2000) 
 צאצאים:  Anastasija Ražnatović 
 מספר צאצאים:  9 
 השתייכות:  משמר המתנדבים הסרבי
 תקופת הפעילות:  1991 1998 – 1995  1998–1999
 תפקידים בשירות
 מנהיג "משמר המתנדבים הסרבי"
 פעולות ומבצעים
 מלחמת העצמאות של קרואטיה  מלחמת בוסניה  מלחמת קוסובו
 
ז'לקו רז'נטוביץ', המכונה "ארקאן" (17 באפריל 1952 – 15 בינואר 2000) היה פושע ומנהיג צבאי סרבי, המוכר בזכות פעילותו בארגון והנהגת כוחות מיליציה במהלך מלחמות יוגוסלביה. הוא היה ברשימות הפושעים המבוקשים ביותר של האינטרפול במהלך שנות ה-80 וה-70 בעבור מעשי רצח ושוד במדינות אירופה, ומאוחר יותר הואשם על ידי האו"ם בפשעים נגד האנושות. ארקאן נרצח בשנת 2000 לפני משפטו.
קריירת פשיעה

ארקאן נעצר לראשונה בשנת 1966 ונכלא שנה במוסד לעבריינים צעירים סמוך לבלגרד. אביו שלח אותו להתגייס לצי היוגוסלבי, אך הוא נמלט לפריז. ב-1969 נעצר על ידי המשטרה הצרפתית והוחזר ליוגוסלביה, שם נשפט לשלוש שנות מאסר. בשנים הללו, ארקאן היה חסוי תחת השגחת מפקד המשטרה החשאית היוגוסלבית, סטאנה דולאנץ. מדי פעם כששארקאן היה בצרות, דולאנץ עזר לו בתמורה לעזרתו למשטרה החשאית היוגוסלבית.
משמר המתנדבים הסרבי

באוקטובר 1990, עם החרפת המתיחות ביוגוסלביה, הקים ארקאן את משמר המתנדבים הסרבי שכונה "הטיגריסים של ארקאן", בחסות המטה הכללי היוגוסלבי. המיליציה הורכבה בעיקר מאולטראס של הכוכב האדום בלגרד.
הטיגריסים של ארקאן קבעו את המטה ובסיס האימונים שלהם בכפר ארדוט שבמזרח קרואטיה. המיליציה התקיימה מאמצע 1991 עד סוף 1995, תחילה באזור ווקובאר בקרואטיה. הכוח כלל כ-200 אנשי קבע, ובין 500 ל-1,000 איש בסך הכל. הכוחות התחמשו בציוד המשטרה במהלך המלחמות בקרואטיה ובוסניה.
בסתיו 1995 לחמו הטיגריסים של ארקאן באזור באניה לוקה, סאנסקי מוסט ופריידור. ארקאן פיקד בעצמו על רוב הפעולות, ותגמל את קציניו וחייליו המצטיינים בדרגות, עיטורים ושלל שנבזז במהלך הקרבות.
FK אוביליץ'

בחודש יוני 1996, נרכש מועדון הכדורגל אוביליץ' על ידי רזנטוביץ' וזה והפך אותה לקבוצה מובילה בליגה הסרבית.
לאחר שמועות כי למועדון קשרים עם העולם התחתון הפכו לחשדות של אופ"א התפטר ארקאן מתפקיד נשיא אוביליץ' ומסרו לצצה.
הערות שוליים

↑  שגיב ברעם‏, אימפריית הפשע: סיפור האליפות של אוביליץ' ב-1998, באתר וואלה, 26 במאי 2012
↑  The story of a warlord and his popstar wife who led FK Obilić into Europe, Planet Football, ‏2017-11-07 (באנגלית)
| --- | --- |
בקרת זהויות :  BNE: XX6229604  ISNI: 0000 0001 1511 4180  LCCN: nr2001030356  NSK: 000578371  NTA: 424600730  SUDOC: 127370498  VIAF: 51619801   WorldCat (עם VIAF): 51619801
יחידה 155

| --- | --- |
סמל יחידה 155
סמל יחידה 155
 מוטו ?
 פרטים
 כינוי:  ?
 מדינה:  ישראל ישראל
 שיוך:   חיל האוויר הישראלי
 בסיס האם:  בסיס פלמחים בסיס ראשוני: חצור
 אירועים ותאריכים
 תקופת הפעילות:  יוני 1969 – אוגוסט 1987 (כ־18 שנים)
 נוצרה מתוך:  סוללה 9 במערך הנ"מ
 התמזגה לתוך:  טייסת 153 בשנת 1987
 מקים היחידה:  איתן יריב
 מלחמות:  מלחמת ההתשה, מלחמת יום כיפור, מלחמת לבנון הראשונה ושלל מבצעים
 נתוני היחידה
 ייעוד:  איכון והכוונה באמצעות מכ"ם. הפעלת מערכת הפוטיפר (דצמבר 1973 עד 1975)
 כוח אדם:  הגיעו ישירות מיחידות חיל האוויר או גם מחילות אחרים?
 ציוד עיקרי:  מכ"ם הינשוף מעכ"ן "פָּרַש"
 פיקוד
 דרגת המפקד:  בתחילה: סגן או סרן, בהמשך נקבע התקן לרס"ן
 מפקדים:  ראו רשימה למטה
 עיטורים
 ?
יחידה 155 או י"ב 155 או יחידת הבקרה הניידת 155 הייתה יחידה שהחלה את דרכה בחודש יוני 1969 כסוללה 9 במערך הנ"מ שהיה שייך באותה העת לחיל התותחנים, כיחידת איכון והכוונה של צה"ל. סוללה 9 הייתה שייכת במקור לגדוד נ"מ 882. בחודש מרץ 1972 הוסדרה והוקמה כיחידה נפרדת, שאז קיבלה את מספרה י"ב 155.
היסטוריה

בצה"ל החליטו[דרושה הבהרה] לצייד כוחות מיוחדים ומסוקים במשיב מכ"ם שהיה מאוכן על ידי המכ"מים של יחידה 155 ומנתוני הטווח והכיוון ניתן היה לקבל נתוני מיקום על מפה טופוגרפית בדיוק של מטרים ספורים. כך ניתן היה להכווין כוחות מעבר לקווי האויב בכל מזג אוויר להנחית אותם במדויק ולהכווין אותם גם במסע הרגלי באמצעות ציוד נישא.
יחידה 155 עבדה באופן שוטף באימונים ובמבצעים עם טייסות המסוקים, טייסת 200, טייסות צילום והנרה, שייטת 13, שייטת 7, יחידת שלדג, סיירת מטכ"ל וכוחות פיקוד הדרום.
יכולות ההכוונה של יחידה 155 נוצלו לרבים מהמבצעים המיוחדים שערך צה"ל בשנים 1968–1987. ברבים מהמבצעים היא היוותה רכיב קריטי להצלחה, כגון מבצע מוביל שנערך בדרום לבנון אזור רמת ארנון באוגוסט 1980. במבצעים אחרים, עלומים עד היום, היא הושיטה סיוע בלת"מי בניווט והכוונה של כוחות מיוחדים למטרות חילוץ, בכל תנאי מזג האוויר.
במלחמת יום הכיפורים נוצלו יכולות האיכון של היחידה לצורך הכוונת מסוקים לחילוץ פצועים. לצורך זה היא מוקמה בראש ההר באום חשיבה באזור הצופה למרחבי סיני ועד לתעלת סואץ ועשתה עבודה חשובה בהכוונת טייסי 124 לפינוי פצועים.
היסטוריה > מערכת פוטיפר

בימיה האחרונים של מלחמת יום הכיפורים, הושלם במפעל מב"ת של התעשייה האווירית לישראל פיתוחה של מערכת שיגור טילים פוטיפר.
יעודה של המערכת היה השמדת מכ"ם סוללות טילי הקרקע-אוויר של האויב (בעיקר מדגם SA-6 של סוריה ומצרים) על ידי נעילה על הקרינה המשודרת מהמכ"ם. המערכת הייתה הכלאה בין זחל"מים רוסיים שנלקחו שלל, לבין גרסה קרקעית של טיל אוויר-קרקע מסוג "AGM-45 שרייק" (כינוי צה"לי - "אגרוף"). טווח הטיל המקסימלי בתצורה זו היה 11 ק"מ. מערכת זו הוכנסה לשימוש במסגרת יחידה 155 מיד לאחר מלחמת יום הכיפורים והייתה המערכת הקרקעית הראשונה להשמדת מטרות מכ"ם בצה"ל. מספר שבועות מתום מלחמת יום כיפור עבר צוות של י"ב 155 הכשרה במפעל מב"ת של "התעשייה האווירית" בתוספת הכשרת חי"ר קצרה והסוללה הראשונה נשלחה צפונה לתל א-שמס על כביש קוניטרה-דמשק.
אחרי מערכת פוטיפר פותחו מערכות הכחלילית (הקלשון) (משגר טילי אגרוף (AGM-45 שרייק) על תובה של טנק שרמן), שנכנסו לשימוש תחילה ביחידה אחרת של חיל האוויר. כל אלה יצאו סופית משירות בשנת 1979, עת הוחלפו באופן מלא על ידי מערכות "קרס"- משגר טילי אגרוף סגול (AGM-78 סטנדרד ארם) שהותקן על משאית ריאו.
טילי ה"פוטיפר" מעולם לא שוגרו בירי מבצעי.
יתרונותיה של יחידת ההכוונה 155 באו לידי ביטוי בהרחבה של מעטפת היכולות המבצעיות של צה"ל במימד העומק, הדיוק והפעילות בלילות חשוכים. אגפי המבצעים של צה"ל וחילותיו למדו זאת, מרביתן אף תרגלו ושילבו בפעילויות המיוחדות את היחידה.
האלוף דן שומרון, הקים, בהיותו אלוף פיקוד הדרום, פלגה ייעודית להכוונה ולשליטה על כוחות הקרקע הפיקודיים. הפלגה פעלה בכפיפות למפקד יחידה 155, סא"ל רם שמעוני, מפקדה החמישי של היחידה, אשר בצוותא עם קצין הקשר הפיקודי דאז, תא"ל שלמה וקס, הנביטו את אשר לימים התפתח והיה למרכיב מרכזי בתו"ל השליטה של צבא היבשה.
מפקדי היחידה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה. .
| 0 | 1 | 2 |
| --- | --- | --- |
| שם ודרגה בעת הכהונה | תקופת כהונה | הערות |
| איתן יריב | אפריל 1969 – מאי 1972 | מפקדה ה-1 של היחידה ומקימה, עוד בטרם היותה סוללה 9,  גם בתקופת מלחמת ההתשה, המעבר לבסיס פלמחים והקמתה כ-י"ב 155. |
| אל"ם רמי כהן | מאי 1972 – אפריל 1975 | מפקדה ה-2 של היחידה, גם בתקופת מלחמת יום כיפור והקמת גף "פוטיפר". |
| רס"ן יוסי קינן | אפריל 1975 – אפריל 1977 | מפקדה ה-3 של היחידה, גם בעת קליטת מערכת ינשוף דור II. |
| רס"ן עמירם לוין | אוגוסט 1977 – פברואר 1979 | מפקדה ה-4 של היחידה. |
| סא"ל רם שמעוני | פברואר 1979 – פברואר 1982 | מפקדה ה-5 של היחידה, גם בעת הקמת פלגת דרום באוגוסט 1980. |
| רס"ן אבינועם שרון | פברואר 1982 – יולי 1984 | מפקדה ה-6 של היחידה, גם בתקופת מלחמת לבנון הראשונה. |
| סא"ל אביהו קול | יולי 1984 – אוגוסט 1987 | מפקדה ה-7 והאחרון של היחידה. |
לקריאה נוספת

פרשים וינשופים - סיפורה של יחידת ההכוונה 155, עופר צידון ואנשי היחידה, שנת 2023, עמ' 75. באתר "הספרייה הדיגיטלית להיסטוריה ומורשת חיל האוויר".
סוללה 9, באתר "מרכז מורשת והנצחה – מערך ההגנה האווירית".
הערות שוליים

1 2  "עמותון" חיל האוויר מס' 12, עמ' 4, 25 בנובמבר 2012.
↑  Omni-Directional Weapon Location (OWL) radar system.
↑  מערכת כיוון שכללה את המכ"ם ויחידת השליטה ששימשה במקור לאיכון והכוונת תותחי בופורס.
↑  סוללה 9, באתר "מרכז מורשת והנצחה – מערך ההגנה האווירית"
↑  כחלילית בבקעת הלבנון, בטאון חיל האוויר, אפריל 1994, מס' 96 (197), עמ' 20. באתר "הספרייה הדיגיטלית להיסטוריה ומורשת חיל האוויר".
↑   "מלחמת יום הכיפורים – מפות ומבצעים", משרד הביטחון – ההוצאה לאור, התשפ"ד-2023, עמ' 212, באתר צה"ל – מופיע בטבלה במקטע "יחידות", כמפקד "יחידת בקרה" ללא מספרה.
פרשים וינשופים - סיפורה של יחידת ההכוונה 155, עופר צידון ואנשי היחידה, שנת 2023. באתר "הספרייה הדיגיטלית להיסטוריה ומורשת חיל האוויר".
↑  פרשים וינשופים, עמ' 171.
↑  פרשים וינשופים, עמ' 75.
מערכת פוטיפר פרוסה בשטח
רצח משפחת ווטס

| --- | --- |
 תאריך:  13 באוגוסט 2018 
 מקום:  פרדריק 
 מטרה:  Shanann Watts, Celeste Watts, Bella Watts, Nico Watts 
 קואורדינטות:  40°06′40″N 104°57′40″W﻿ / ﻿40.1111°N 104.961°W﻿ / 40.1111; -104.961
 סוג:  רצח בתוך המשפחה, הרג עוברים, תיק חקירה פלילי, murder of pregnant women, רצח ילדים על ידי הוריהם, קטל צאצאים, רצח 
 נשק:  כלי נשק מגע 
 הרוגים:  4 
 פצועים:  0 
 מבצע:  Chris Watts 
 מספר מפגעים:  1 
 he
 
רצח משפחת ווטס הוא רצח שהתרחש בעיירה פרדריק (אנ') שבמדינת קולורדו בארצות הברית בבוקר ה-13 באוגוסט 2018. אב המשפחה, כריסטופר לי ווטס (נולד ב-16 במאי 1985) הודה באשמת רצח אשתו ההרה, שאנן קת'רין רזצ'ק (נולדה ב-10 בינואר 1984) בחניקתה למוות. בהמשך הוא הודה ברצח שתי בנותיהן של הזוג, בלה בת הארבע וסלסט בת השלוש באותו אירוע, בכך שכיסה את ראשן עם שמיכה וחנק אותן למוות. ב-6 בנובמבר 2018 הוא הודה ברצח מדרגה ראשונה תחת הסדר טיעון, שבעקבותיו לא יקבל עונש מוות (שלאחר מכן בוטל בקולורדו בשנת 2020). ווטס נידון לחמישה מאסרי עולם ללא אפשרות לחנינה.
רקע

הרוצח ורעייתו גדלו בקרוליינה הצפונית. כריסטופר גדל בעיירה "ספרינג לייק" ושאנן בעיירה "אברדין". הזוג הכיר בשנת 2010 והתחתנו במחוז "מקלנבורג" בסוף שנת 2012, על פי מידע שנמצא באינטרנט. לזוג נולדו שתי בנות: בלה מארי ווטס (נולדה ב-17 בדצמבר 2013) וסלסט קת'רין "סיסי" ווטס (נולדה ב-17 ביולי 2015). בזמן הירצחה, שאנן הייתה בשבוע ה-15 להריונה עם בן, שהזוג תכנן לקרוא לו בשם "ניקו".
משפחת ווטס התגוררה בבית בעל חמישה חדרים בעיירה "פרדאריק" שבקולורדו, אותו הם רכשו בשנת 2013, לאחר מכן בשנת 2015 הזוג הכריז על פשיטת רגל. כריסטופר עבד בחברת בנייה בשם "אנאדארקו פטרולום" ושאנן עבדה מהבית במכירת מוצר בשם "טרייב" עבור חברת שיווק רשתי בשם "לה-ואל".
היעלמות

בשעה 1:48 בלילה לערך, ביום שני ב-13 באוגוסט 2018, שאנן חזרה לביתה מנסיעת עסקים באריזונה. היא הגיעה לביתה ברכב עליו נהגה חברתה ניקול אוטוף אטקינסון, שגם עבדה ביחד איתה. במהלך אותו סוף השבוע, כריסטופר נשאר בבית ביחד עם הבנות. מאוחר יותר באותו היום, שאנן ובנותיה נחשבו לנעדרות על ידי אטקינסון, שדאגה ששאנן לא הגיעה לבדיקה רפואית שקשורה להריונה וכן לא ענתה למסרונים. לאחר ששאנן נעדרה מפגישת עבודה, אטקינסון הגיעה לבית המשפחה בשעה 12:10 בצהריים. לאחר שדפקה בדלת ולא קיבלה מענה, אטקינסון התקשרה לכריסטופר, שהיה באותו הזמן בעבודה וכן למשטרת פרדאריק.
שוטר הגיע לבית המשפחה בשעה 1:40 בצהריים וכריסטופר נתן לו אישור להיכנס לבית. בתוך הבית חיכה כלב המשפחה שהיה ללא פגע, אך לא היה זכר לשאנן ולבנות. חיפושים בבית חשפו את תיקה של שאנן, שהכיל את מפתחות הרכב שלה ואת התרופות של בנותיה. הטלפון הסלולרי שלה אותר לאחר מכן בין כריות הספה בסלון הבית. הרכב של שאנן, שבתוכו היו מושבי הבטיחות של הבנות היה בחניית הבית. טבעת הנישואין של שאנן נמצאה על שידה שצמודה למיטה בחדר השינה.
הבולשת האמריקאית (FBI) ומחלקת החקירות של קולורדו (CBI) הצטרפו לחקירה ביום למחרת. כריסטופר סיפר למשטרה שלא היה לו מושג לאן משפחתו נעלמה ושהפעם האחרונה שהוא ראה את שאנן הייתה בשעה 5:15 בבוקר שלפני, רגע לפני שיצא לעבודה. כריסטופר ניהל ראיונות טלוויזיוניים עם כתבים מהרשתות "KMGH-TV" ו-"KUSA-TV" שבדנוור מחוץ לביתו, בהם הוא מתחנן לשובן של אשתו ובנותיו. במהלך הראיון, יחידות כלבנים ביצעו חיפושים בבית המשפחה.
המעצר והמשפט > המעצר

כריסטופר נעצר ב-15 באוגוסט 2018. על פי צו המעצר וצילומים ממצלמת הביטחון בחדר החקירות, הוא נכשל בבדיקת פוליגרף והתוודה שרצח את שאנן. הוא ביקש לדבר עם אביו לפני שהתוודה. על פי צו המעצר, כריסטופר ניהל רומן עם אישה אחרת וביקש להתגרש משאנן. במהלך החקירה, הוא טען ששאנן עצמה חנקה את בנותיהם למוות בתגובה לבקשתו להתגרש והוא בתגובה חנק אותה תחת התקף זעם ושינע את הגופות למחסן השייך למקום עבודתו.
כריסטופר פוטר מחברת הבנייה ב-15 באוגוסט 2018 ביום מעצרו. הרשויות איתרו את גופותיהן של שאנן ושתי הבנות במחסן של חברת הבנייה יום למחרת. גופות הילדות נמצאו בתוך המחסן, בעוד גופתה של שאנן נמצאה קבורה בקבר מאולתר לא רחוק ממנו.
ב-21 באוגוסט, כריסטופר הואשם בשלושה סעיפים של רצח מדרגה ראשונה וסעיפים של רצח קטין חסר ישע מתחת לגיל 12, רצח של עובר ושלושה סעיפים של שיבוש ראיות והיפטרות מהגופות. הוא לא יכל להשתחרר בערבות ממעצרו. בשימוע נוסף לאחר מכן, נקבעה לו ערבות על סך 5 מיליון דולר, ועל כריסטופר היה להפקיד כ-15% מהסכום על מנת להשתחרר ממעצר.
בתקשורת, הרצח נחשב כרצח בתוך המשפחה (רצח שבו בן משפחה רוצח את קרוביו), על פי אתר החדשות ABC, רציחות מסוג זה מתרחשות בעיקר בסביבות חודש אוגוסט, לפני שהילדים חוזרים ללימודים וכך החקירה יכולה להתעכב. על פי הפרופיילרית קנדיס דה-לונג, מקרי רצח כמו רצח משפחת ווטס הם נדירים יחסית כיוון שהרוצח מתאבד לאחר שרצח את כל קרוביו, בעוד כריסטופר נשאר בחיים למרות שחשב על האפשרות בגלל רגשות האשם על מעשיו.
בראיון בתוכנית של ד"ר פיל, עורך דינו של כריסטופר סיפר שכריסטופר התוודה על הרציחות לאחר ויכוח בינו לבין שאנן על נושא הגירושים. במהלך הרצח, בלה נכנסה לחדר וכריסטופר אמר לה ששאנן חולה. הוא העמיס את גופתה של שאנון לרכב והסיע את שתי בנותיו (ללא מושבי הבטיחות שלהן) במושב האחורי של רכב החברה שלו. לאחר מכן הוא חנק את שתי הבנות למוות בעזרת שמיכה שמצא ברכב.
המעצר והמשפט > פסק דין

כריסטופר הודה באשמה ב-6 בנובמבר. בעקבות בקשת משפחתה של שאנן, על כריסטופר לא נגזר עונש מוות מכיוון שהם לא רצו שישפך דם נוסף. מערכת המשפט תמכה בהחלטת המשפחה וביטלה את עונש המוות תמורת עסקת טיעון לפיה כריסטופר הודה במעורבותו ברציחות. ב-19 בנובמבר, כריסטופר נשלח לחמישה מאסרי עולם - שלושה רצופים ושניים עוקבים ללא אפשרות לחנינה. גזר דינו כלל 48 שנים על רצח העובר בבטנה של שאנן ו-36 על שיבושי חקירה. הוא החל לרצות את עונשו מיד בתום המשפט.
ב-3 בדצמבר 2018 כריסטופר הועבר לכלא שממוקם מחוץ לקולורדו בעקבות "דאגות ביטחוניות". ב-5 בדצמבר, כריסטופר הועבר לכלא מאובטח שממוקם בוויסקונסין שם הוא ממשיך לרצות את מאסרו.
בתקשורת

באחד מפרקי התכנית "20/20" ששודרה ברשת ABC בדצמבר 2018, הוריה של שאנן התראיינו בפעם הראשונה מאז רצח ביתם. רשת הכבלים האמריקאית HLN שידרה תוכנית מיוחדת בשם "טבח משפחתי: כריס ווטס נחשף" שבה הוצגו תיעודים ממצלמות מניידת המשטרה וכן מחדר החקירות. רשת CBI הציגה ראיון מוקלט עם האישה איתה כריסטופר ניהל רומן ושמה הוא ניקול קסינג'ר, בו היא סיפרה על שינויים במצבי הרוח של כריסטופר בימים שקדמו לרצח.
בדצמבר 2018, בתוכנית של ד"ר פיל, המנחה ראיין ארבעה מומחי פשע: תובעת לשעבר ותחקירנית טלוויזיה בשם ננסי גרייס, פרופיילרית לשעבר בבולשת האמריקאית בשם קנדיס דה-לונג, יועץ משטרתי בשם סטיב קארדיאן ומומחית בשפת גוף בשם סוזן קונסטנטין. ארבעת המומחים ניתחו את מהלך חיו ופעולותיו של כריסטופר. בינואר 2019, התארח שכנו של כריסטופר, שעזר למשטרה בחיפושיהם אחר שאנן והבנות בתוכנית האירוח "The Dr. Oz Show".
ביוני 2021, בתוכנית "Inside Edition" התארח אדם שהתכתב (חבר לעט) עם כריסטופר ובמספר מכתבים כריסטופר סיפר שהוא תכנן לגרום לשאנן להפיל את העובר בעזרת משכבי כאבים מסוג אוקסיקודון שהוא נתן לה. כריסטופר חשב שיהיה לו יותר קל להתגרש משאנן ולחיות עם ניקול אם שאנן לא תהיה בהיריון. במכתבים נוספים, כריסטופר סיפר שהוא ניסה לחנוק למוות את בנותיו במיטותיהן, אך נכשל.
בתרבות הפופולרית

ב-7 בדצמבר 2019 רשת "Oxygen" הציגה סרט דוקומנטרי באורך שעה על המקרה כחלק מסדרת הטלוויזיה שלהם "וידויים של פושעים".
ב-26 בינואר 2020, רשת "Lifetime" הציגה סרט בשם "כריס ווטס: וידויו של רוצח" כחלק מסדרת סרטים העוסקת בפשעים שקרו במציאות. את דמותו של כריס גילם השחקן שון קלייר ואת דמותה של שאנן גילמה השחקנית אשלי וויליאמס. משפחתה של שאנן התנגדו ליצירת הסרט וטענו שהם לא היו מיודעים ליצירתו עד שהפקתו החלה. המשפחה טוענת שהיא לא מרוויחה כסף מהסרט ושהם פוחדים שבעקבותיו, מקרי הבריונות כנגדם ברשת רק יגדלו.
ב-30 בספטמבר 2020, רשת הזרמת המדיה "נטפליקס" הציגה סרט דוקומנטרי בשם "רצח אמריקאי: המשפחה מהבית הסמוך". הסרט מציג צילומים ביתיים, פוסטים מהרשתות החברתיות, מסרונים והקלטות מרשויות החוק.
בסיס עובדה

מטוס "כפיר גדרות" בכניסה לבסיס עובדה
מטוס קרב מדגם F-16C "ברק" של טייסת 110 בחיל האוויר הישראלי ממריא מהבסיס במהלך סדנת דגל כחול ב־2013: תרגיל משותף לחילות האוויר של ישראל, ארצות הברית, איטליה ויוון.
בסיס עובדה (בח"א 10) הוא בסיס של חיל האוויר הישראלי המרכז את רוב ההכשרות הבסיסיות של החיל, ומהווה שער כניסה לחיל האוויר עבור רוב החיילים שמתגייסים אליו.
הבסיס מהווה גם את בסיס הפריסות של החיל, ומארח תרגילים בינלאומיים.
טייסות ויחידות

תחת פיקוד הבסיס נמצאות הטייסות והיחידות שלהלן:
טייסת 115 – טייסת ביום אויב
בית הספר לבקרה אווירית ופיקוח טיסה
בית הספר למקצועות התעופה
ביסל"ח 314
יחידת בינוי 250 – אחראית על כלל תשתיות הבסיס ומרחב אחריותו, הן בהיבט הרציפות התפקודית של תשתית המבנים והמערכות והן בהיבטי האחזקה השוטפת (שבר ואחזקה מונעת ומתוכננת). בנוסף, היחידה מנהלת את מיזמי ההתעצמות והשיפוצים בבסיס.
טייסות תומכות
טייסת תעופה
טייסת תחזוקה
טייסת מנהלה
טייסות ויחידות בבסיס שעברו או נסגרו

י"ב 528 – הוקמה בבסיס כגלגול של היחידה ההיסטורית משנות ה-70. ב-2020 הפכה לבית הספר לבקרה אווירית ופיקוח טיסה.
בית הספר לקצינים של חיל האוויר – פורק ב-2022 כחלק מעבודת מטה חיילית, והשלמות הקצונה פוזרו לבתי ספר מערכיים כמו ביסמ"ת, ביבו"פ והאקדמיה להכשרת מפקדים בבח"א 21.
טייסת הדרכה – פיתוח תוצרי הדרכה מתקדמים והכשרת מדריכים עבור כל בתי הספר בבסיס. נסגרה ב-2021 והתמזגה לתוך בית הספר למקצועות התעופה.
טייסת 144 – הוקמה בכנף 10, ב-1988. לאחר הקיצוצים הגדולים בכוח הצבאי, החליטו לסגור את בסיס עובדה ככנף מבצעית ולכן עברה לכנף 4.
טייסת 149 – הוקמה בכנף 10, ב-1988. לאחר הקיצוצים הגדולים בכוח הצבאי, החליטו לסגור את בסיס עובדה ככנף מבצעית ולכן עברה לכנף 4.
היסטוריה > הבסיס כיום

בבסיס חיל האוויר (בח"א 10) שוכנים כיום בית הספר למקצועות התעופה (ביסמ"ת), בית הספר לקצינים (ביסל"ק) של החיל, ובית הספר לבקרה אווירית ופיקוח טיסה שכוללת את יחידת בקרה מקומית הדרכתית. החל מסוף שנת 2008, מתקיימת במחנה עובדה טירונות רובאי 02 ובה 2 פלוגות (איתן וחורב), לאחר פירוקו של בסיס הטירונים בזיקים ומעבר הפלוגות השונות של הבסיס למקומות שונים. בשל היותו מרוחק מריכוזי אוכלוסייה, משמש הבסיס גם לתרגילי טייסות חיל האוויר הפורסות בבסיס מעת לעת. הבסיס מארח מדי שנה מאז 2003 גם את סדנת "דגל כחול". כמו כן, שימש הבסיס באירועים בהם היה נדרש להנחית מטוסים חטופים. ב־2005 נפתחה בבסיס טייסת 115 ("טייסת הדרקון המעופף"), המכונה גם "הטייסת האדומה". תפקידה הוא להוות את "הכח האדום" באימוני אוויר־אוויר וקרקע־אוויר בין כוחות ביום האויב מהטייסת לבין הטייסת התורנית שמגיעה לאימון בבסיס.
במרץ 2024 הודיע שר הביטחון על מינוי סא"ל ג למפקדת הבסיס, ובכך הייתה לאשה הראשונה המאיישת תפקיד זה בחיל האוויר בכלל.
מפקדי הבסיס

עם מפקדי הבסיס נמנים:
מנחם שרון - מפקדו הראשון של הבסיס
אברהם עשהאל
אורי שחר
ישראל קריגר
יאיר כפרי
בועז פלג
אריה ויסבורט (1994–1997)
רם שמואלי (1997–1999)
שמעיה אביאלי (1999–2002)
יעקב שהרבני (2002–2005)
שלי אוחובסקי (2005–2008)
הודי להב (2008–2011)
אבי רוט (2011–2014)
הראל תגר (2014–2016)
איתמר רייכל (2016–2018)
מתן עדין (2018–2020)
אל"ם ח' (2020–2022)
אל"ם י' (אוגוסט 2022–מאי 2024)
אל"ם ג' (מאי 2024) - האישה הראשונה שמפקדת על בסיס חיל האוויר בהיסטוריה הצה"לית
ביסל"ח 314

ביסל"ח 314 (בית הספר למקצועות החי"ר של חיל האוויר) הוא בסיס צבאי בנגב ליד חצרים המסונף לבח"א 10. בבסיס זה מתבצעת תקופת הטירונות של פרחי הטיס, ובנוסף נערכים בו קורס המכ"ים של חיל האוויר, קורס מגן אסטרטגי (הגנ"ק), הכשרת לוחמי "פלגת הנגב", בין השנים 2015 ל-2018 הועבר בביסל"ח קורס חובשים של נצח יהודה, גיבוש והכנה לקצונה וכן גיבושים ומיונים ליחידות השדה השונות של חיל האוויר.
שיכון משפחות

| --- | --- |
מדינה: ישראל ישראל
מחוז: הדרום
מועצה אזורית: חבל אילות
סוג יישוב: שיכון משפחות בבסיס של חיל האוויר
 מפת מיקום  מפה דינמית   (למפת דרום הנגב מוגדלת) מחנה יוכבד(למפת דרום הנגב רגילה) מחנה יוכבד(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום מחנה יוכבד(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום מחנה יוכבד  heמפת היישובים של מועצה אזורית חבל אילות באדום - מחנה יוכבד בירוק - מיקום בניין המועצה tabBackground:;tabBorder:#aaa;defaultTab:0;

שיכון המשפחות של הבסיס נחשב באופן רשמי ליישוב ששמו מחנה יוכבד.
הערות שוליים

↑  מגרש חנייה אטרקטיבי למטוסים יוקם בעובדה, באתר nrg‏, 12 באוגוסט 2010
↑  מערכת וואלה! NEWS‏, המקרה הקודם: מטוס איראני נוחת בישראל, באתר וואלה, 12 בנובמבר 2000
↑  מאת עמוס הראל, מאסר על תנאי לקצין שהורשע בפרשת הרעלת המזון בבסיס חיל האוויר ב-95', באתר הארץ, 21 ביוני 2001
↑  צ'צ'ני תמהוני חטף מטוס רוסי, נחת בשדה התעופה בעובדה - ונכנע, באתר גלובס, 12 בנובמבר 2000
↑   אל"ם ג' נכנסה לתפקיד מפקדת בסיס חיל האוויר 'עובדה', באתר צה"ל, 28 במאי 2024
| --- | --- |
בקרת זהויות :  NLI: 987007567632005171
רוצח בשגגה

בהלכה היהודית רוצח בשגגה הוא כינוי לאדם שהרג אדם אחר בשגגה, ללא שהתכוון לכך. בלשון הכתוב, רוצח בשגגה הוא איש "אֲשֶׁר יַכֶּה אֶת רֵעֵהוּ בִּבְלִי דַעַת וְהוּא לֹא שֹׂנֵא לוֹ מִתְּמֹל שִׁלְשֹׁם".
בתורה נכתב שעונשו של הרוצח בשוגג הוא 'גלות' - לגלות ולחיות בעיר המקלט עד למות הכהן הגדול. אם רוצח בשוגג יצא מעיר המקלט, מותר לגואל הדם לרוצחו, והוא לא יענש על כך.
דיני רוצח בשוגג

שתי מצוות מתרי"ג המצוות הנוגעות לדיני רוצח בשגגה נזכרו בתורה:
דיני רוצח בשוגג > גלות לעיר מקלט

המונח "גלות" לעונש הרוצח בשגגה אינו מוזכר כלל בתנ"ך, ומופיע לראשונה בספרות התנאים.
דיני רוצח בשגגה מובאים בפרשת מסעי ובפרשת שופטים. במקרא נקבע כי רוצח בשגגה, כמו כל רוצח, ינוס אל אחת מערי המקלט ושם ידונו את מקרה הרצח בגינו נמלט. אם אכן מדובר ברצח בשגגה, לא ייענש הרוצח במיתה כעונש רוצח בזדון, ויישאר בגלות בעיר המקלט עד למות הכהן הגדול.
ע"פ המשנה, אם הרוצח הרג כהן גדול או שהרוצח היה בעצמו הכהן הגדול במקרה כזה איננו יוצא מעיר המקלט לעולם.
"נגמר דינו בלא כהן גדול, ההורג כהן גדול, וכהן גדול שהרג, אינו יוצא משם לעולם. ואינו יוצא לא לעדות מצווה ולא לעדות ממון ולא לעדות נפשות. 
ואפילו ישראל צריכים לו, ואפילו שר צבא ישראל כיואב בן צרויה, אינו יוצא משם לעולם, שנאמר (במדבר לה, כה) אשר נס שמה, שם תהא דירתו, שם תהא מיתתו, שם תהא קבורתו."
הגלות לעיר המקלט מהווה עונש לרוצח בשוגג על שקיצר ימיו של אדם, ומגנה עליו מפני נקמת דם על ידי גואל הדם. אך אם הנוקם פגש ברוצח השוגג טרם הגעתו אל עיר המקלט והרגו, לא ידונו אותו למיתה. לעומת זאת אם גואל הדם הרג את הרוצח לאחר שהגיע לעיר המקלט, אזי גואל אדם עצמו נידון כרוצח.
מצוות הגליית רוצח בשגגה לעיר מקלט, נמנתה כאחת מתרי"ג המצוות בספר החינוך, ובספר המצוות לרמב"ם.
דיני רוצח בשוגג > איסור לקיחת כופר

איסור לקיחת כופר מרוצח בשגגה כתחליף להגלייתו.
אילו רוצחים גולים

בתלמוד מבואר, על פי דרשות מפסוקי התורה, כי לא כל רוצח בשגגה יגלה לעיר מקלט, וישנם כמה מקרים שאין בהם חיוב גלות:
שוגג קרוב לאונס: נפסק להלכה כי מי שמוגדר כשוגג קרוב לאונס – כלומר: שהמקרה כמעט ולא היה נתון לשליטתו - לא יגלה לעיר מקלט, ואין גואל הדם יכול להורגו.
שוגג קרוב למזיד: מי שהיה שוגג קרוב למזיד כלומר שהיה יכול למנוע את מקרה הרצח (גרימת מוות ברשלנות) – חטאו חמור מכדי לכפר עליו באמצעות גלות. לכן, הוא איננו גולה, אך גם אינו נהרג בבית דין מפני שלא רצח במזיד. דינו נשאר בידי שמים, אך גואל הדם יכול להורגו.
דרך עליה: כאשר פעולת הרצח הייתה פעולת עלייה אף שההריגה הייתה במצב של ירידה פטור הרוצח. לדוגמה, אדם המושך בחבל להעלות חבית ונשמט החבל מידו. בגמרא נלמד טעם הפטור מן הפסוק "ויפל עליו וימות" עד שיפול דרך נפילה. הרמב"ם נתן טעם לדבר שאין דבר זה מצוי ונחשב כקרוב לאונס.
שונא: אם לרוצח היה סכסוך עם הנרצח אינו גולה, שכן נכתב בתורה והוא לא שונא לו מתמול שלשום. ישנם האומרים שפטור רק כאשר ייתכן שהרגו בפשיעה אך ברור שבשוגג הרגו גולה.
ראו גם

לא תרצח
רצח במשפט העברי
לקריאה נוספת

אהרן שמש, "שוגג קרוב למזיד": לבירור יצירתו של המושג בתורת האמוראים. שנתון המשפט העברי כ (תשנז) 399–428.
ברוך קרא

| --- | --- |

ברוך קרא, 2023
 לידה:  13 במרץ 1970 (בן 54) ירושלים, ישראל 
 מדינה:  ישראל ישראל
 השכלה:  אוניברסיטת תל אביב  אוניברסיטת בר-אילן  תיכון הרטמן  בית הספר כותרת לעיתונאות ולתקשורת 
 תקופת הפעילות:  מ-1999
 מעסיק:  הארץ ‏(1999–2004)‏ חדשות 10 ‏(2004 ואילך; מ-2017 החברה מוכרת בשם חדשות 13)‏
 תחום סיקור:  משפטים
 פרסים והוקרה:  אות אביר איכות השלטון (2018)  פרס סוקולוב 
 קישורים חיצוניים
 פייסבוק:  ברוך-קרא-166586660049159
 טוויטר:  baruchikra
 
ברוך קרא בדסק החדשות, 2015
ברוך (ברוכי) קְרא (נולד ב-13 במרץ 1970) הוא עיתונאי ישראלי, משמש כתב ופרשן חדשות 13 לענייני משפט. לפני כן שימש כתב לענייני משפט בעיתון "הארץ".